লাশের মিছিল আরো ভয়াল! ২৪ ঘণ্টায় ৯৬৯ মৃত্যুর রেকর্ড ইতালিতে | BD24Live.com
প্রকাশিত: ১১:০৭ অপরাহ্ণ, ২৭ মার্চ ২০২০
চীনের পর করোনা সবচেয়ে ভয়াল থাবা বসিয়েছে ইতালিতে। এই মারণ ভাইরাসের কালো থাবায় মৃত্যুপুরীতে পরিণত হয়েছে দেশটি। প্রতিদিনই দেশটিতে শত শত মানুষ মারা যাচ্ছেন। আক্রান্তও হচ্ছেন শত শত মানুষ। গত ২৪ ঘণ্টায় দেশটিতে করোনায় আক্রান্ত হয়ে নয়শ ৬৯ জন মারা গেছেন। আর নতুন করে আক্রান্ত হয়েছেন পাঁচ হাজার নয়শ ৯ জন।
প্রতিদিনই করোনায় ইতালিতে মানুষ মারা যাচ্ছেন। আজকের ৯৬৯ জন নিয়ে দেশটিতে মোট মৃত্যের সংখ্যা দাঁড়িয়েছে ৯১৮৪ জনে। আর আক্রান্তের সংখ্যাটি দাঁড়িয়েছে ৮৬ হাজার চারশ ৯৮ জনে। তবে চিকিৎসা নিয়ে সুস্থ হয়ে বাড়ি ফিরছেন অনেকেই। ১০ হাজার নয়শ ৫০ জন এখন পর্যন্ত সুস্থ হয়ে বাড়ি ফিরেছেন।